text: 9 Levitasqa jinata mañakullarqankupuni: "Tata Dios, qanllamin kʼata Dios kanki. Qan ruwarqanki cielota, cielomanta aswan patapi kajtapis, chaypi tukuy chʼaskastapis. Ruwallarqankitaj kay pachata, kaypi tukuy ima kajtapis, mama qochastapis, chaypi tukuy ima kajtapis. Qanqa tukuy imasman kawsayta qonki. Chayraykumari cielopi [kajkunapis] yupaychasunku", nispa (Neh. 9:6). Arí, Jehovaqa janaj pachapi may chhika chʼaskasta ruwarqa, kay Jallpʼapi tukuy ima kajtapis. Jallpʼapeqa may chhika kausajkuna layankuman jina tiyan. Janaj pachapitaj angelesta ruwarqa, pikunachus Jallpʼa ruwasqa kasqanta rikorqanku (1 Rey. 22:19; Job 38:4, 7). Angelesqa Diospa munayninta llampʼu sonqowan juntʼanku. ¿Imaynamantá? "Salvacionta herenciapaj japʼejkunata" yanapaspa (Heb. 1:14). Noqanchejpis Diospa angelesnin jina llampʼu sonqo kana, ujchasqataj payta sirvina (1 Cor. 14:32, 33, 40).